הוריישיו מקאלוך

**הוריישיו מקאלוך** (באנגלית: **Horatio McCulloch**; 9 בנובמבר 1805 – 24 ביוני 1867) היה צייר נוף סקוטי.

## ביוגרפיה
הוא נולד בגלאזגו ב-9 בנובמבר 1805, בנם של אלכסנדר מקאלוך, סוחר כותנה, ואשתו, מרגרט ווטסון.

הוריישיו מקאלוך הוכשר בסטודיו של צייר הנוף ג'ון נוקס (1778–1845) במשך כשנה לצד דניאל מקני (1806–1882). בתחילה התפרנס כצייר דקורטיבי. לאחר מכן הוא היה עסק בציור הכיסויים של קופסאות הרחה, ובהמשך הועסק באדינבורו על ידי צייר הציפורים ויליאם הום ליזרס, לצבוע את האיורים ב"ציפורים בריטיות" של פרידו ג'ון סלבי ועבודות דומות.

לאחר שעבר לאדינבורו ב-1825, החל לצייר אצל אלכסנדר נסמית'. הוא חזר לגלאזגו ב-1827, והועסק בביצוע כמה תמונות גדולות לקישוט אולם ציבורי בסנט ג'ורג' פלייס, ועשה כמה תפאורות לתיאטרון. בהדרגה עיצב מקאלוך את הסגנון והנושאים שלו, על ידי מחקר מדוקדק של הטבע. עבודותיו מהוות קישור מעניין בין העולם הישן של הנוף הסקוטי לעולם החדש.

בשנת 1829 הופיע מקאלוך לראשונה בתערוכה של האקדמיה הסקוטית המלכותית. בתחילת שנות ה-30 החלו הציורים של מקאלוך עם אגודת גלאזגו ועם האקדמיה הסקוטית המלכותית למשוך קונים. הזמנה של הלורד פרובוסט ג'יימס לומסדן סייעה לבסס את המוניטין של האמן בסקוטלנד. עבודות נוספות שקיבל מהוצאות ספרים ודפוס אפשרו לו להתרכז בציור.

עם בחירתו ל"אקדמאי מן המניין" באקדמיה הסקוטית בשנת 1838, התיישב מקאלוך באדינבורו ועד מהרה הפך לדמות בולטת בחיי האמנות של העיר ותורם פורה לתערוכות האקדמיה המלכותית הסקוטית. במקביל נשמר הקשר שלו עם גלאזגו. הנושאים האהובים על מקאלוך היו במערב. הוא הציג באופן קבוע בגלאזגו ופטרוניו הנאמנים ביותר היו תעשיינים עשירים בעיר כמו דייוויד האצ'סון (1799–1880), בעל ספינת הקיטור. לעיתים רחוקות הוא הציג תערוכות מחוץ לסקוטלנד ורק פעם אחת באקדמיה המלכותית, לונדון (1843), אבל הוא שמר על קשר עם האמנים הלונדונים, ג'ון פיליפ, דייוויד רוברטס וג'ון וילסון (1774–1855), באמצעות התכתבות וביקורים. אוסף האמנות שלו עצמו היה עדות להערצתו לציירים הולנדים מהמאה ה-17, לויליאם טרנר ולריצ'רד וילסון ולבני זמנו כמו קלארקסון סטנפילד.
ממוזער|275x275 פיקסלים|מקאלוך הוריישיו, מתחם הבית הלבן, אדינבורו, 1845
באחת מנסיעותיו לסקאי הוא פגש את אשתו לעתיד, מרסלה מקללן מג'יליאן, ליד העיירה טרסקאוויג. ידוע שהיו לו כמה כלבים מגזע סקאי טרייר בביתו באדינבורו וייתכן שהוא הביא אותם מסקאי.

תלמידיו של מקאלוך כללו את ג'ון סמארט, הידוע בעיקר בזכות תחריטים מוקדמים של מגרשי גולף בסקוטלנד. תלמיד אחר היה ג'יימס אלפרד אייטקן.

מקאלוך מת ב"סנט קולמה" בטריניטי, אדינבורו ב-24 ביוני 1867. הוא נקבר בבית הקברות ווריסטון באדינבורו. האנדרטה שלו נחצבה על ידי הפסל דייוויד ווטסון סטיבנסון.

## יצירה
במהלך חייו הפך הוריישיו מקאלוך לצייר נוף חשוב בסקוטלנד. מטרתו הקבועה הייתה לצייר את השקט של השממה ברמות הסקוטיות שבהן הסתובבו חיות הבר. צבעי המים המוצלחים ורישומי השמן שיצר לאורך הקריירה שלו משכו תשומת לב מועטה באותה תקופה ונותרו עלומים יחסית.

עבודותיו המוקדמות כוללים ציורים של יער קדזוב ליד המילטון ונופים מפוארים של הקלייד. הוא ערך סיורי רישום קבועים בקיץ במערב היילנדס, והשלים את הסקיצות כציורים בסטודיו שלו. ציורים אלה מנציחים את הנוף הרומנטי של ההיילנדס ומעוררים תחושה מרהיבה המדגיש את הפאר הדרמטי. הוריישיו מקאלוך יצר במותו בשנת 1867 את האיקונוגרפיה החיונית של ההיילנדס.

מנקודת מבט היסטורית, ככל שהשפלה הסקוטית הפכה לעירונית יותר, הייחודיות של סקוטלנד באה לידי ביטוי דרך ההיילנדס (הרמות). עבודתו של מקאלוך הייתה חלק מתהליך של התרחקות האנשים מההרים בהיילנדס. בתקופה הוויקטוריאנית ההיילנדס הוגדרו כשממה במקום מרחב מיושב. קהילות רבות נעזבו לטובת חוות כבשים גדולות ואינטרסים ספורטיביים. למעשה, הנוף הרומנטי הסקוטי הזה הונצח על ידי הוריישיו מקאלוך.

כמה יצירות של מקאלוך נחרטו על ידי ויליאם מילר ו-ויליאם פורסט, תצלומים מנופי סקוטלנד צורפו לביוגרפיה של האמן מאת הצייר אלכסנדר פרייזר, שפורסמה באדינבורו ב-1872.

## גלריה

 File:Horatio McCulloch (1805-1867) - A Lowland River - NG 587 - National Galleries of Scotland.jpg|נחל בשפלה הסקוטית
File:Horatio McCulloch (1805-1867) - Rosslyn Castle - NG 2456 - National Galleries of Scotland.jpg|מצודת רוזלין, סקולטלד
File:McCulloch, Glencoe, Argyllshire.jpg|נוף בהיילנדס הסקוטיים
File:McCulloch Horatio Loch Fad 1844.jpg|נוף לוך פאד


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1805
קטגוריה:בריטים שנפטרו ב-1867